text: Filets de vedella gratinats | La Clau - Revista gratuïta del Maresme
  Filets de vedella gratinats
  Per fer filests de vedella gratinats heu de salpebrar els talls de filet i deixeu-los macerar amb el vi i el conyac un mínim de 2 hores. Escorreu-los bé i daureu-los en una paella amb poc oli i a foc viu, volta i volta; han de quedar poc cuits.
  En la mateixa paella, sofregiu-hi la ceba trinxada ben petita. Quan comenci a agafar color, afegiu-hi els xampinyons també trinxats ben petits, aboqueu-hi el suc de la maceració i deixeu-lo reduir.
  En l'últim moment, poseu-hi el pernil tallat ben petit i reserveu-ho.
  Torreu lleugerament les llesques de pa i unteu-les, per un costat, amb mantega. Retalleu-les a la mida dels talls de filet i poseu-les en una safata per anar al forn. Al damunt de cada llesca, poseu-hi un tall de filet, per sobre repartiu-hi el sofregit reservat, regueu-ho amb crema de llet i escampeu-hi el formatge ratllat per sobre. Poseu-ho a gratinar.